Compania românească Monsson Group a anunţat că va demonta turbinele eoliene din parcul de la Târguşor, din judeţul Constanţa, din cauza reducerii subvenţiilor date de autorităţi pentru susţinerea energiei electrice din surse regenerabile.

Parcul are o capacitate instalată de 27 de megawatti şi a fost construit în 2012, dar nu a funcţionat niciodată. Când a fost ridicat, parcul beneficia de două certificate verzi pentru fiecare megawatt oră produs, dar după schimbarea legii, mai primeşte doar unul, ceea ce îl face nerentabil.